jkorsvik/nowiki_second_scrape_merged huggingface dataset:
Piezoelektrisitet

Piezoelektrisitet er et naturfenomen der elektriske ladninger blir produsert ved at et materiale bestående av krystaller blir påført press. Jacques og Pierre Curie oppdaget i 1880 den såkalte piezoelektriske effekten (av gr. piezein; «å presse», «å klemme») i enkelte krystallinske mineraler. 


== Prinsipp ==

Når krystaller blir utsatt for press, oppstår det en elektrisk polarisering, dvs. en oppsamling av elektrisk ladning i den ene enden av krystallet. Den resulterende elektriske spenningen varierer proporsjonalt med trykkintensiteten. Den samme egenskapen er observert når man utsetter krystallet for strekk, men med en resulterende motsatt spenning. Man kan følgelig bruke piezokrystaller til å generere vekselstrøm, ved at man vekselvis komprimerte og strakk krystallet. Senere eksperimenter har vist at prosessen faktisk er reverserbar. Ved å tilføre vekselspenning får man krystallene til å vekselvis ekspandere og trekke seg sammen.


== Bruksområder ==
Piezoelektriske omformere er forbløffende enkle, og har et absolutt minimum av bevegelige deler. De kan dessuten gjøres utrolig effektive (opptil 90% konvertert energi), og dette gjør det mulig å konstruere svært kompakte apparater. Bl.a. ble piezoteknikk benyttet i tidlige trådløse fjernkontroller, før infrarødt lys ble tatt i bruk. I musikalsk sammenheng ble prinsippet først og fremst utbredt i form av miniatyrmikrofoner og pick-up'er til platespillere.  Bruksområdene av piezoelektrisitet i dag er først og fremst innen ultralyd, sonar, sensorteknologi, motortenningssystemer, enkelte blekkskrivere og alarmer (f.eks. i røykvarslere).


== Se også ==
Akustiske overflatebølger og Piezoelektrisitet


== Kilder ==
Piezoelektrisitetens historie
Badehette

Badehette er en hodeformet lue av gummi eller plast som skal dekke håret under bading og svømming.


== Bruk og typer ==
Badehetter kan brukes for å holde håret forholdsvis tørt, beskytte det mot klorholdig badevann eller sterkt sollys, eller for å hindre at sluk og filtre i  svømmebasseng tettes med hår. Glatte badehetter beregnet for konkurransesvømming blir laget av silikon, latex eller lycra og former seg stramt om hodet og håret slik at løst hår ikke skaper unødvendig motstand i vannet. Stramme hetter som dekker ørene kan også holde øreplugger på plass slik at svømmeren ikke får vann i ørene. Under lange svømmeøkter holder badehetter dessuten hodet varmere. 
Badehetter finnes i ulike farger og også med dekor og detaljer som overflatepreg, plastblomster, hakereim, borrelås, knyting, innerfôr og annet.


== Historikk ==
De første moderne badehettene ble utviklet tidlig på 1900-tallet og ble laget av gummimaterialer. Tidligere var det vanlig at badende kvinner satte opp løst hår eller dekket det med hodetørkler, lettere hatter, kyser, nattlueliknende hårkapper eller egne badeluer. Disse kunne være av ulike typer, men var gjerne poseformede, av lette tekstiler og festet med et bånd eller en strikk omkring hodet.

		
		


== Se også ==
Badetøy
Badedrakt
Burqini, heldekkende svømmedrakt med hette for muslimske kvinner
Dusjhette, hodeplagg som skal holde hodehåret tørt under dusjing
Svømmebriller, neseklyper, øreplugger


== Eksterne lenker ==
(en) Swim caps – kategori av bilder, video eller lyd på Commons 
«DigitaltMuseum: Søk:  'badehette'». DigitaltMuseum. Besøkt 21. mai 2012.
Hushaien

Hushaien (originaltittel: The Super) er en amerikansk filmkomedie fra 1991 med Joe Pesci i hovedrollen.  Regi er ved Rod Daniel.


== Handling ==
Louie er en huseier i New York som blir dømt til å sette i stand en eldre og forfallen boligblokk i byens slumkvarter som han leier ut fattige familier. Hans far, som er den egentlige sjefen, har imidlertid ingen intensjoner om å benytte penger for å sette den i stand. Det betyr at Louie må bo i blokka de 120 dagene for å bevise at den er beboelig. Hans luksuriøse vaner står i kontrast til resten av beboerne og en rekke hendelser oppstår derav.


== Om filmen ==
AnmelderneDen amerikanske filmkritikeren Roger Ebert gav den kun 2 av 4 stjerner og beskrev den som en kynisk versjon av den langt mer idealistiske The Landlord, fra 1970.
PublikumFilmen ble en publikumfiasko i USA. Den innbrakte kun $11 millioner, mens produksjonskostnadene var på $22 millioner.Hushaien ble ikke satt opp på norske kinoer, men ble lansert på video i 1992.


== Rollebesetning ==
Joe Pesci ... Louie Kritski
Vincent Gardenia ... Big Lou Kritski
Ruben Blades ... Marlon
Madolyn Smith Osborne ... Naomi Bensinger
Stacey Travis ... Heather
Carole Shelley ... Irene Kritski
Kenny Blank ... Tito
Steven Rodriguez ... Pedro


== Referanser ==


== Eksterne lenker ==
(en) Hushaien på Internet Movie Database 
(sv) Hushaien i Svensk Filmdatabas 
(fr) Hushaien på Allociné 
(nl) Hushaien på MovieMeter 
(en) Hushaien på AllMovie 
(en) Hushaien på Turner Classic Movies 
(en) Hushaien på Rotten Tomatoes
Selda Ekiz

Selda Ekiz (født 28. november 1984 i Drammen) er en norsk programleder i NRK og er utdannet fysiker. Hun er oppvokst i Sande i Vestfold og hennes foreldre innvandret fra Tyrkia i 1970-årene.


== Bakgrunn og virke ==
Hun er oppkalt etter den tyrkiske sangeren Selda Bağcan og flyttet hjemmefra for å ta videregående på Skagerak International School. I 2011 tok hun mastergrad i fysikk fra Universitetet i Bergen, og var der med på å starte opp vitenskapsformidlingsgruppen «Fysikkshow Bergen». Sammen med Bjørn H. Samset la hun i 2015–2016 ut forskningspodcasten vitendate.Hun har vært tilknyttet NRK Trøndelag. Fra 2011 til 2013 var hun programleder for det populærvitenskapelige ungdomsprogrammet Newton. For programmet vant hun Gullruten 2013 som beste kvinnelige programleder og ble nominert i samme klasse under Gullruten 2012 samt publikumsprisen i 2013. Høsten 2013 og høsten 2014 var hun programleder for NRK Super-serien Barn ingen adgang. Siden 2013 har hun vært programleder i kunnskapskonkurransen Klassequizen på NRK TV. Fra 2015 til 2017 var hun programleder i den populærhistoriske realityserien Anno, som dramatiserte dagligliv for 250 år siden, og siden 2018 har hun sammen med Ole Rolfsrud vært programleder for TV-konkurransen Alle mot 1. I 2019 mottok hun Mensa Norges pris for hennes evne til å senke terskelen for barns interesse for intellektuelle konsepter, og å inspirere barn til å la nysgjerrighet, vitenskap og forskning være en del av hverdagen deres.I 2020 debuterte hun som skuespiller i NRKs- dramaserie Norsk-ish hvor hun spilte gynekologen Helin og hadde en stor del av dialogen på tyrkisk. For Norsk-ish og Alle mot 1 ble hun nominert til publikumsprisen under Gullruten 2021.Fra 2008 har hun også opptrådt som stand-up komiker og var én av tre som vant «Urørt og Uhørt» under Den Store Norske Humorfestivalen i 2008.


== Privatliv ==
Hun er samboer og fikk sitt første barn våren 2021. Hun var kjæreste og samboer med komikeren Gustav Nilsen fra 2010 til 2018.


== Referanser ==


== Eksterne lenker ==
(no) Offisielt nettsted 
(en) Selda Ekiz – kategori av bilder, video eller lyd på Commons 
(en) Selda Ekiz på Internet Movie Database 
(en) Selda Ekiz hos The Movie Database
Andrew Adamson

Andrew Ralph Adamson (født 1. desember 1966 i Auckland på New Zealand) er en filmregissør, filmprodusent, manusforfatter, spesialeffektsanimatør og supervisor. Han har blant annet regissert filmen «Legenden om Narnia: Løven, heksa og klesskapet» fra Narnia og har også vært med å lage filmer som Shrek og Shrek 2.
I 2006 ble Adamson utnevnt til medlem av New Zealands fortjenstorden.
Adamson har to døtre og bor i New Zealand.


== Referanser ==


== Eksterne lenker ==
(en) Andrew Adamson på Internet Movie Database 
(sv) Andrew Adamson i Svensk Filmdatabas 
(da) Andrew Adamson på Filmdatabasen 
(da) Andrew Adamson på Scope 
(fr) Andrew Adamson på Allociné 
(en) Andrew Adamson på AllMovie 
(en) Andrew Adamson hos Turner Classic Movies 
(en) Andrew Adamson hos The Movie Database
Denton Hehenoro Rarawa

Denton Hehenoro Rarawa (født 1959 eller 1960) er en salomonsk økonom, som siden 22. august 2008 har vært sentralbanksjef for Salomonøyenes sentralbank. 
Han er født i landsbyen Poposa i Marau Sound på øya Guadalcanal, som er den største øya på Salomonøyene. Som utdanning har han en Master of Science-grad i internasjonal økonomi, bank og finans fra Cardiff Business School ved University of Wales. I tillegg har han en Post Graduate Diploma fra Australian National University, og en Bachelor of Economics-grad fra University of Papua New Guinea.Første gang han ble ansatt ved sentralbanken var i 1983, da han begynte som forsker. I 1988 ble han forfremmet til assistant manager ved Makroøkonomisk avdeling, og fra 1991 ble han manager ved samme avdeling. Han ble forfremmet til visesentralbanksjef i 1998, en stilling han hadde i to femårsperioder, under sentralbanksjef Rick N. Houenipwela. Da Houenipwela ga seg som sentralbanksjef i 2008, etter sin tredje periode som sentralbanksjef, overtok Rawara denne stillingen. 
Rarawa har også vært visestyreformann i ICSI og Solomon Airlines, og har sittet i styret i flere andre statseide selskaper. 


== Referanser ==
Casselman (elv)

Casselman River er en 90,9 km lang sideelv til Youghiogheny i det vestlige Maryland og Pennsylvania i USA.
Casselman kommer fra over toppen av platået i det vestlige Maryland og går i en stor bue over Laurel Highlands i Somerset County (Pennsylvania) til samfunnet med det passende navnet Confluence, hvor Laurel Hill Creek slutter seg til noen få meter over elven Youghiogheny. 


== Referanser ==

Gertler, Edward. Keystone Canoeing, Seneca Press, 2004. ISBN 0-9749692-0-6


== Eksterne lenker ==
Utsikt fra kajakk over elven
U.S. Geological Survey: PA stream gaging stations
Nils Lindh

Nils Erik Lindh (født 23. oktober 1889 i Stockholm, død 6. februar 1957 samme sted) var en svensk skihopper og kombinertløper som representerte Djurgårdens IF. I OL i Chamonix i 1924 ble han nummer 9 i spesielt hopp. I kombinertrennet i OL deltok han i langrennet, men ikke i hopprennet, og fikk dermed ikke tellende resultat. Han ble svensk mester i skihopping i 1913, 1918 og 1919.


== Kilder ==
Sports Reference: Nils Lindh Arkivert 10. november 2012 hos Wayback Machine. (besøkt 13. november 2011)
Svenska Skidförbundet: Backe/nordisk kombination (svenske mestere i skihopping og kombinert, besøkt 13. november 2011)


== Eksterne lenker ==
(en) Nils Lindh – Olympedia 
(en) Nils Lindh – Sports-Reference (OL-resultater – arkivert) 
(sv) Nils Lindh – Sveriges olympiske komité
Winslow Homer

Winslow Homer (født 24. februar 1836, død 29. september 1910) var en amerikansk illustratør, sjanger- og landskapsmaler. Han er særlig kjent for sine havmotiver og regnes som en av de viktigste malerne i USA på 1800-tallet.


== Samling akvareller av Metropolitan Museum of Art, New York (utvalg) ==

		
		
		
		
		
		
		


== Referanser ==


== Eksterne lenker ==
(en) Winslow Homer – Olympedia 
(en) Winslow Homer – Sports-Reference (OL-resultater – arkivert)
Stoppeklokke

En stoppeklokke er en klokke som måler tiden fra den blir startet til den blir stoppet. Stoppeklokken kan være innebygd i en annen klokke eller være selvstendig. Stoppeklokker blir mye brukt innen sport, som for eksempel sprint eller alpin. Tradisjonelt brukte man analoge stoppeklokker, men i dag bruker man som regel digitale.


== Eksterne lenker ==
(en) Stopwatches – kategori av bilder, video eller lyd på Commons
P&LE McKeesport Bridge

P&LE McKeesport Bridge er en fagverksbro over elven Youghiogheny som knytter østre og vestre bredd til Pittsburghs industriforstad McKeesport i Pennsylvania. I 1968 påtok Pittsburgh & Lake Erie Railroad seg et stort byggeprosjekt i forbindelse med B & O Railroad for å fjerne spor fra det sentrale McKeesport. Disse sporene forårsaket trafikkproblemer, og utgjorde en sikkerhetsrisiko. Som et resultat av både denne broen og den nærliggende P & LE Liberty Boro Bridge ble bygget for å dirigere togtrafikken til vestsiden av elven, som hadde et mindre forvirrende gate rutenett.
Før bygging av denne strukturen, sto en forseggjort bro fra 1881 på stedet, som koblet sammen to P & LE linjer. Etter at driften ved P & LE og B & O opphørte benyttes anlegget i dag av Pittsburgh-to-Cumberland, Maryland CSX Keystone Subdivision.


== Eksterne lenker ==
PGH broer
Dufekfjellet

Dufekfjellet er et stort fjell i den sentrale delen av fjellmassivet Sør-Rondane i Dronning Maud Land. Fjellet ligger tre kilometer sørvest for Mefjell. Høyeste punkt måler 2873 moh.Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter admiral George J. Dufek som ledet den østlige gruppen under Operasjon Highjump.


== Referanser ==
Eivind Holst

Eivind Holst (født 29. april 1970) er lokalpolitiker (H) som fra 2011 til 2019 var ordfører i Vågan kommune.Holst ble ordfører etter kommunevalget i 2011, til tross for at borgelig side ikke fikk mer støtte enn de hadde før valget. Rødt skiftet side og inngikk samarbeid med Høyre, Fremskrittspartiet og Venstre etter valget, til tross for at de samarbeidet med Arbeiderpartiet, SV, Senterpartiet og Kystpartiet før valget.


== Referanser ==
Ole Hermod Sandvik

Ole Hermod Sandvik (født 30. september 1969 i Stjørdal) er en norsk politiker (H) som fra 2011 er Stjørdals varaordfører.
Han har utdannelse fra Krigsskolen og grad av major i Hæren. Sandvik var skolekompanisjef ved Heimevernets Utdanningssenter Værnes (HVUV) 2003–2005, sjef for Heimevernets Spesialavdeling HV-12016 i Trøndelag Heimevernsdistrikt 12 på Værnes 2005–2007 samt sjef for innsatsstyrke «Rype» i Trøndelag Heimevernsdistrikt 12 2007–2011. Han tjenestegjorde i ISAF i Afghanistan 2006–2007. Sandvik er MPA-kandidat fra Copenhagen Business School fra 2013.Sandvik var varamedlem av Stjørdal kommunestyre 2003–2011. Fra 2011 er han varaordfører og leder i Høyres kommunestyregruppe.


== Referanser ==
Alau

Alau er en hall for hurtigløp på skøyter i Kasakhstans hovedstad Astana. Hallen ble åpnet i 2011. Banen ligger på 348 moh.

"Alau" – a unique sports facility, which is intended to serve not only future Olympiads, but also to become a center for the development of mass sports.


== Stevner ==
Kasakhstan cup (28.-29. desember 2010 og 8.-10. januar 2011)
Kasakhstan allroundmesterskap 2011 (24.-25. mars 2011)
Kasakhstan sprintmesterskap 2011 (25.-26. mars 2011)
Kasakhstan enkeltdistansemesterskap 2012 (8.-10. november 2011)
7. asiatiske vinterleker (hurtigløp) (31. januar-6. februar 2011)
VM i judo 2015


== Eksterne lenker ==
Offisielt nettsted 
(en) Alau Ice Palace – kategori av bilder, video eller lyd på Commons 
(en)  Offisielt nettsted
(en) Alau Ice Palace – kategori av bilder, video eller lyd på Commons  også på (ru) og (kk)
(en) Alau – Profil og resultatoversikt på SpeedSkatingNews.info.
Profil og resultatoversikt på SpeedSkatingStats.com en nl
(nl) Profil på EffeSport.nl
Jinchuan-demningen

Jinchuan-demningen er en demning med vannkraftverk under bygging i provinsen Sichuan i Kina, i vassdraget Dadu He, ei sideelv til midtre løp av Chang Jiang. Det er igangsatt byggearbeider på anleggsstedet. 
Total effekt blir inntil 800 MW, som vil gjøre kraftverket til et av de 320 kraftigste i verden. 


== Se også ==
Liste over verdens største vannkraftverk
Fengning vannkraftverk

Fengning vannkraftverk er et vannkraftverk under bygging i Fengning fylke, prefekturet Chengde i provinsen Hebei i det nordlige Kina, ca 200 km nord for Beijing. Dette blir et såkalt pumpekraftverk med to vannmagasiner. Det er igangsatt byggearbeider på anleggsstedet.

Total effekt blir inntil 1.800 MW, som vil gjøre kraftverket til et av de 110 kraftigste i verden. 


== Se også ==
Liste over verdens største vannkraftverk


== Eksterne lenker ==
Wendeng vannkraftverk

Wendeng vannkraftverk er et vannkraftverk under planlegging i provinsen Shandong i det nordlige Kina, og dette blir et såkalt pumpekraftverk med to vannmagasiner. Total effekt blir inntil 1.800 MW, som vil gjøre kraftverket til et av de 110 kraftigste i verden. 


== Se også ==
Liste over verdens største vannkraftverk
Datengxia-demningen

Detengxia-demningen er en demning med et vannkraftverk under planlegging i provinsen Guangxi i Kina, i vassdraget Xijiang, det vestlige hovedløpet av Perlefloden. Total effekt blir inntil 1.600 MW, som vil gjøre kraftverket til et av de 130 kraftigste i verden. 
Hver turbin skal være på 200 MW, og det blir 6 eller 8 turbiner. Demningen skal bli 83,5 meter høy.


== Se også ==
Liste over verdens største vannkraftverk
Maerdang-demningen

Maerdang-demningen er en demning med et vannkraftverk i provinsen Qinghai i Kina, i vassdraget Huang He. Total effekt er 2.200 MW, fordelt på 4 x 375 MW-turbiner, som vil gjøre kraftverket til et av de 140 kraftigste i verden. Arbeidet startet 2011 og ble fullført i november 2013, mens kraftproduksjonen ventes å starte opp i 2016.
Demningen er en hele 215 meter høy betongkledd steinfyllingsdam, og er dermed en av de høyere demningene i verden.


== Se også ==
Liste over verdens største vannkraftverk
Annemarie Renger

Annemarie Renger (født Wildung 7. oktober 1919 i Leipzig, død 3. mars 2008 i Remagen, Rheinland-Pfalz) var en tysk politiker fra SPD.
Hun var forbundsdagspresident fra 1972 til 1976 som den første kvinne i stillingen, og stedfortredende forbundsdagspresident fra 1976 til 1990.Hun regnes av Arbeitsgemeinschaft Orte der Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.


== Referanser ==


== Eksterne lenker ==
(en) Annemarie Renger – kategori av bilder, video eller lyd på Commons 
(en) Annemarie Renger på Discogs 
(en) Annemarie Renger hos Europarådets parlamentarikerforsamling
Qingyuan vannkraftverk

Qingyuan vannkraftverk er  et vannkraftverk under planlegging i prefekturet Qingyuan, nord i provinsen Guangdong i det sørlige Kina. Dette blir et såkalt pumpekraftverk med to vannmagasiner, knyttet til Lian Jiang som er den vestre sideelva til Beijiang som renner ut fra nord i Perleelva.
Total effekt blir inntil 1.280 MW, som vil gjøre kraftverket til et av de 170 kraftigste i verden. 


== Se også ==
Liste over verdens største vannkraftverk
Huanggou vannkraftverk

Huanggou vannkraftverk er et vannkraftverk under utbygging i provinsen Heilongjiang i det nordligste Kina. Dette blir et såkalt pumpekraftverk med to vannmagasiner. Total effekt blir inntil 1.200 MW, som vil gjøre kraftverket til et av de 200 kraftigste i verden.


== Se også ==
Liste over verdens største vannkraftverk
Yangqu-demningen

Yangqu-demningen, også kjent under navneformen Yangxu, er en demning med et vannkraftverk under bygging i provinsen Qinghai i Kina, i vassdraget Huang He. Total effekt blir inntil 1.200 MW, fordelt på 3 x 400 MW-turbiner, som vil gjøre kraftverket til et av de 200 kraftigste i verden. 
Demningen er en betongdekket steinfyllingsdam og vil bli hele 150 meter høy. Det er et funnsted for fortidsminner nær utbyggingsstedet. Byggearbeidene startet i 2010 og antas ferdigstilt i 2015.


== Se også ==
Liste over verdens største vannkraftverk


== Eksterne lenker ==
Yellow River Hydropower Project started in early sheep song - Cn Hydro, 8. juni 2010. Besøkt 10. desember 2014. (Kinesisk)
Yingliangbao-demningen

Må ikke forveksles med Yueliangpao-demningen i Heilongjiang i Nord-Kina.Yingliangbao-demningen er en demning med et vannkraftverk under planlegging i provinsen Sichuan i Kina, i vassdraget Dadu He, ei sideelv til Chang Jiang. Total effekt blir inntil 1.200 MW, som vil gjøre kraftverket til et av de 200 kraftigste i verden. 


== Se også ==
Liste over verdens største vannkraftverk
Lillehammer 2/NTG

Lillehammer 2/NTG var rekruttlaget til Lillehammer IK og hadde tett samarbeid med Norges Toppidrettsgymnas. De spillet sine hjemmekamper i Kristins Hall og holdet til i 1. divisjon.


== Kjente utøvere med tilknytning til klubben ==
Morten Fureberg Nielsen
Lars Petter Mengshoel
Andreas Martinsen
Jan Robin Furuseth Lereng


== Eksterne lenker ==
Offisielt nettsted
Chris Patterson

Chris Patterson (født 6. september 1968) er en profesjonell rallykartleser.
Patterson konkurrerte første gang i World Rally Championship (WRC) i 1993 og han vant i 2006 Production World Rally Championship med Nasser Al-Attiyah. Patterson er anerkjent som en av verdens mest erfarne rallynavigatører. 29. juni 2010 sluttet han seg til Petter Solberg World Rally Team som erstatning for Solbergs pensjonerte kartleser Phil Mills.


== Referanser ==
Frisk Asker 2/NTG

Frisk Asker 2/NTG var rekruttlaget til Frisk Asker Ishockey og en del av Idrettsforeningen Frisk Asker. Frisk Asker 2/NTG samarbeidet tett med Norges Toppidrettsgymnas. De spilte sine hjemmekamper i Askerhallen og deltok i 1. divisjon. Laget ble lagt ned i 2012.
I 2017 inngikk Frisk Asker et samarbeid med Ringerike Panthers og fikk dermed en ny samarbeidsklubb i 1. divisjon.


== Se også ==
Frisk Asker
Asker Hockey


== Eksterne lenker ==
Offisielt nettsted
Smaragdtavlen

Smaragdtavlen (Tabula Smaragdina) er en kort, esoterisk tekst fra omkring år 800 som ble oversatt til latin på 1100-tallet, og som den europeiske middelalderens alkymister regnet som et av fundamentene for sine kunster, særlige innenfor den hermetiske tradisjonen. Teksten, som består av femten punkter og om lag tjue setninger, skal angivelig avsløre «den opprinnelige substans» og dens stadier av forandring.
Den eldste kjente versjonen av teksten finnes på arabisk i Kitab Sirr al-haliqa (ca 813-33). Her fortelles det at den hellige mannen Apollonius av Tyana (ca 15-100) skal ha oppdaget teksten på en tavle i en hule skjult under en statue av Hermes. Teksten skal ha vært skrevet på en tavle av smaragd, ha hatt overskriften Kunsten å gjenskape natur, og skal ha vært uttalt av Hermes Trismegistos.


== Referanser ==


== Eksterne lenker ==
(en) Tabula Smaragdina – kategori av bilder, video eller lyd på Commons 
Various Translations of the Tablet
Wehrmachtbericht

Wehrmachtbericht (Wehrmacht-rapporten) er et tysk radiosendt nyhetsprogram som gikk daglig på det tyske nasjonale kringkastingsselskapet Reichs-Rundfunk-Gesellschaft fra 1939 til 1945.
Bak programmet sto Oberkommando der Wehrmacht ledet av Alfred Jodl, som rapporterte om situasjonen på frontene under andre verdenskrig. Materialet ble levert av Propagandakompanien, som igjen fikk rapporter fra personell tilhørende troppene som var i kamp. Private krigsreportasjer var ikke tillatt. Alle sendinger måtte klareres av Reichsministerium für Volksaufklärung und Propaganda ledet av propagandaminister Joseph Goebbels. Programmet var ikke bare en ren rapport om krigssituasjonen, men også et propaganda-rør for nazistene, med dertil fabrikkerte historier og halvsannheter.
Den første sendingen gikk på lufta 1. september 1939 angående felttoget i Polen i 1939, og den siste ble sendt fra Flensburg 9. mai 1945.
Å bli nevnt i Wehrmachtbericht var en stor ære, og var ett av flere kriterier som kunne føre til at man fikk «Ærespennen».


== Se også ==
Signal
Propaganda
Volksempfänger